Museum Semarajaya

Museum Semarajaya (aksara Bali: ᬫᬸᬲᬾᬳᬸᬫ᭄​ᬲᭂᬫᬭᬚᬬ) silih tunggil museum sané magenah ring Kabupatén Klungkung, propinsi Bali, Indonésia.

Lelintihan
Museum Semarajaya punika museum sané kawangun khusus antuk panginget “Puputan Klungkung”. Puputan Klungkung pinaka yuda sané kamargiang ring 28 April 1908 pantaraning semeton Bali ring Klungkung sareng Belanda. Ring yuda punika padem Ida I Déwa Agung Gedé Jambé sané wawu manados raja Krajan Klungkung warsa 1904. Museum puniki meduwé koleksi paninggalan Kerajaan Klungkung sekadi piranti upacara, piranti ring palemahan, sanjata miwah karya seni. Paresmian Museum Semarajaya kamargiang ring 28 April 1992 olih Menteri Dalam Negeri, Bapak Rudini. Museum Semarajaya sadurungné dados gedung Sekolah MULO (Sekolah Menengah Aab Belanda) selanturné manados SMPN 1 Klungkung sané magenah ring Komplek Kertha Gosa/Taman Gili. Pameréntah Belanda ngewangun gedung ring tanggal 28 April 1908 tepat ipun sesampun Puputan Klungkung. Bangunan museum stil Belanda kacampuh stil Bali.

Koléksi 
koléksi lukisan saking palukis kasub saking Italia maparab Emilio Ambron. Ida polih nyeneng ring Bali riantara 1938 nganti 1942. Kawéntenan 69 lukisan saking Emilio ring museum puniki.
Tiosan punika, kawéntenang koléksi lontar, piranti ngaryanin uyah, miwah sané liyané.

Pustaka

Cingak malih 
 Kerta Gosa
 Krajan Klungkung
 Wayang Kamasan

Literatur

Pranala jaba 
 WCities | Museum Semarajaya

Kategori:Museum Bali